ตอนนี้ฝังยาคุมได้2วันค่ะแล้วทำไมแขนถึงบวมมากค่ะยาออกฤทธิ์หรือว่ามีผลอะไรผิดปกติหรือป่าวค่ะเพิ่งฝังครั้งแรกค่ะควรไปพบแพทย์ดีไหมค่ะ
สวัสดีค่ะ Junesanthai,หลังจากฝังยาคุมในช่วง 2-3 วันแรก เนื่อเยื่อบริเวณรอบๆ อาจมีการบวมได้ เนื่องจากเป็นปฏิกิริยาของร่างกายที่เกิดจากการมีบาดแผลและการใส่สิ่งแปลกปลอม แต่หลังจากนั้นอาการบวมหรือปวดที่มีจะค่อยๆ ลดลงจนเป็นปกติภายในเวลาประมาณ 1 สัปดาห์ แต่หากอาการบวมและปวดเป็นมากขึ้นเรื่อยๆ หรือมีอาการบวมแดง ร้อน หรือมีไข้ แสดงว่าอาจเกิดการติดเชื้อขึ้น ควรไปพบแพทย์เพื่อตรวจและรักษาค่ะในเบื้องต้น อาจใช้การประคบเย็นเพื่อลดอาการบวมลงค่ะ และงดการยกของหนักหรือใช้แขนมากในช่วงแรกค่ะ